**Adatfeldolgozói szerződés**

amely létrejött:

**Példa zrt.** (Cím: 1111 Budapest Petőfi u. 1. Adószám: xxxxxxxx-x-xx, Cégjegyzékszám: xx-xx-xxxxx,) Továbbiakban: adatkezelő.

Másfelől Keresőreklám Online Marketing és Web Design 1163 Budapest, Datolya u. 24. (adósz: 66414517-2-42) között. Továbbiakban: adatfeldolgozó.

Együttesen a továbbiakban: felek.

**A felek között korábban 2016. szeptember 21-én létrejött szerződés kiegészítése.**
A szerződésben használt kiemelt fogalmak meghatározása:

személyes adat: (közvetlenül vagy közvetetten) azonosított vagy azonosítható természetes személyre („érintett”) vonatkozó bármely információ (pl. az érintett neve, azonosító jele, valamint egy vagy több fizikai, fiziológiai, mentális, gazdasági, kulturális vagy szociális azonosságára jellemző ismeret)

adatkezelés: az alkalmazott eljárástól függetlenül az adatokon végzett bármely művelet vagy a műveletek összessége, így különösen gyűjtése, felvétele, rögzítése, rendszerezése, tárolása, megváltoztatása, felhasználása, lekérdezése, továbbítása, nyilvánosságra hozatala, összehangolása vagy összekapcsolása, zárolása, törlése és megsemmisítése, valamint az adatok további felhasználásának megakadályozása, fénykép-, hang- vagy képfelvétel készítése, valamint a személy azonosítására alkalmas fizikai jellemzők (pl.ujj- vagy tenyérnyomat, DNS-minta, íriszkép) rögzítése;

adatkezelő:az a természetes vagy jogi személy, közhatalmi szerv, ügynökség vagy bármely egyéb szerv, amely a személyes adatok kezelésének céljait és eszközeit önállóan vagy másokkal együtt meghatározza; ha az adatkezelés céljait és eszközeit az uniós vagy a tagállami jog határozza meg, az adatkezelőt vagy az adatkezelő kijelölésére vonatkozó különös szempontokat az uniós vagy a tagállami jog is meghatározhatja;

adatfeldolgozó: az a természetes vagy jogi személy, közhatalmi szerv, ügynökség vagy bármely egyéb szerv, amely az adatkezelő nevében személyes adatokat kezel;

Az adatfeldolgozói szerződés adatkezeléssel kapcsolatos definícióinak irányadó forrása az EU GDPR rendelete ("[Az Európai Parlament és a Tanács (EU) 2016/679 Rendelete](https://eur-lex.europa.eu/legal-content/HU/TXT/?uri=CELEX:32016R0679)"), a fent idézett, illetve a fent nem idézett fogalmak jelentéseit is az EU GDPR rendelete határozza meg.

Jelen szerződés tárgya a Felek között 2016. szeptember 21-én létrejött szerződés teljesítése során szükséges adatkezelések szabályainak rögzítése. Felek és érintettjeik tekintetében az éppen aktuális adatkezelési folyamatok megismerhetőek az adatkezelőnél, illetve az adatfeldolgozónál elérhető belső adatkezelési nyilvántartásból.

A GDPR rendelkezéseinek megfelelően az adatkezelésekkel kapcsolatos felelősség Adatkezelőt terheli.

Az Adatkezelő Adatfeldolgozó részére írásban adott utasításai jogszerűségéért Adatkezelő a felelős.

Adatfeldolgozó köteles Adatkezelő figyelmét haladéktalanul, még az utasítás végrehajtása előtt felhívni, ha azt észleli, hogy Adatkezelő célszerűtlen, szakszerűtlen vagy jogszabályba ütköző utasítást ad.

\*opció1, ha van éppen aktuálisan adatkezelés az adatfeldolgozónál
Az adatfeldolgozói szerződés megkötésének pillanatában felek között az alábbi adatkezelések valósulnak meg:

**Azonosító:** ADATK0001
**Tárgy:** Hírlevél címlista

**Időtartam:** Hírlevelek kiküldéséig, illetve konkrét cím leiratkozásáig, illetve Felek közti szerződés fennállásáig
**Jelleg:** e-mailen marketing ajánlatok fogadásához hozzájárulók listája

**Cél:** tényleges hírlevelek kiküldésének Adatkezelő által meghatározott ütemezésben és módon történő megvalósítása

**Személyes adatok típusa:** név, cím, hozzájárulás időpontja, leiratkozás időpontja

**Érintettek kategóriája:** Adatkezelő weboldalának látogatói közül az új GDPR feltételei szerinti feliratkozók

**Azonosító:** ADATK0002
**Tárgy:** 7821 hibajegy azonosítójú programozási feladat

**Időtartam:** a hiba kijavításáig

**Cél:** javítható legyen a a hibajegy által jelölt megrendeléskezelési adatbázis hibája

**Személyes adatok típusa:** megrendelésszám, rendelési időpont, név, cím, megrendelt termékek cikkszámai, fizetési mód, szállítási mód, megjegyzés üzenet

**Érintettek kategóriája:** Adatkezelő webshopjának vásárlói közül a hibajavításhoz szükséges tételek vásárlói

\*opció2, ha nincs éppen aktuálisan adatkezelés az adatfeldolgozónál

Jelen adatfeldolgozói szerződés megkötésének pillanatában nincs semmilyen személyes adat az Adatfeldolgozónál felek közös adatkezelésével kapcsolatban. Az alapszerződés teljesítéséhez Adatfeldolgozó a jövőben az Adatkezelőtől kapott írásos utasítások alapján fogad be minden olyan új feladatot, amely adatkezeléssel is jár. Ebben az esetben az adatkezelési nyilvántartás is frissítésre kerül.

Adatfeldolgozó a GDPR rendelkezései szerinti, megfelelő technikai és szervezési intézkedéseket foganatosít, különösen:

1. Az Adatfeldolgozó személyes adatokat kizárólag az Adatkezelő írásbeli utasításai alapján és szerint kezel.
2. Az Adatfeldolgozó alkalmazásában a személyes adatok kezelésére feljogosított munkavállalók titoktartási kötelezettséget vállalnak.
3. Az Adatfeldolgozó a kockázatok mértékével arányos technikai és szervezési intézkedéseket hajt végre az adatbiztonság garantálása érdekében.
4. Az Adatfeldolgozó segíti az Adatkezelőt a kötelezettségeinek a teljesítésében, különösen az érintetti jogok gyakorlásával összefüggésben felmerült teendők technikai végrehajtásának elősegítése, illetve az adatkezelési szabályok pontos betartásának igazolhatósága érdekében.
5. Az Adatfeldolgozó az adatkezelési tevékenység befejezését követően minden személyes adatot töröl vagy visszajuttat az Adatkezelőnek, kivéve, ha ezen adatok kezelését uniós vagy a tagállami jog írja elő, vagy, ha az Adatfeldolgozó ezen adatok vonatkozásában az adatkezelésre a GDPR-ben nevesített valamely jogalappal továbbra is rendelkezik.
6. Adatvédelmi incidens esetén az Adatfeldolgozó az arról való tudomásszerzést követően azt haladéktalanul jelenti az Adatkezelőnek.
7. Az Adatfeldolgozó a GDPR által meghatározott esetekben adatvédelmi tisztviselőt jelöl ki vagy bíz meg.

Az Adatfeldolgozó az adetkezelési feladatai teljesítéséhez az alábbi további adatfeldolgozási szolgáltatásokat veszi igénybe:
Google Gmail e-mailszolgáltatás
Google Drive tárhelyszolgáltatás

Google Analytics webanalitikai szolgáltatás

Facebook Messenger üzenetküldő szolgáltatás
Skype üzenetküldő szolgáltatás
Dropbox filekezelő és felhő alapú tárhelyszolgáltatás
MailChimp hírlevélküldő szolgáltatás.

Adatkezelő jelen szerződés aláírásával hozzájárul fent felsorolt adatfeldolgozók szolgáltatásainak Adatfeldolgozó által a Felek adatkezelési tevékenységeivel kapcsolatos igénybevételéhez. Adatfeldolgozó a jövőben, amennyiben további új adatfeldolgozó szolgáltatását tervezi igénybevenni Felek közös adatkezelési tevékenységéhez, Adatkezelőt előzetesen értesíti, és csak Adatkelező eseti vagy általános hozzájáruló felhatalmazása esetén kezdi meg az adott szolgáltatás tényleges igénybe vételét Felek adatkezelése vonatkozásában.

Budapest, 2018. május 24.

    …………………………………                                       …………………………………

                Adatkezelő Adatfeldolgozó